Районна избирателна комисия Монтана

РЕШЕНИЕ   
№ 45 - ЕП  
Монтана, 25.04.2019

ОТНОСНО: Постъпила жалба от Людмила Георгиева Георгиева, пълномощник на ПП „ВОЛЯ“

Жалбата е заведена във входящия регистър под № 42 от 20.04.2019г. в 11.20 ч. с оплакване, че при проведените консултации за сформиране, определяне и назначаване на СИК за всички избирателни секции в Община Лом е допуснато грубо и съществено е нарушение на разпоредбата на чл.92 ал.6. ИК, а именно че всяка парламентарно представена партия или коалиция има право на не по-малко от един член от състава на СИК, т.е. от състава на всяка една СИК на територията на Общината. В конкретния случай липсва представител на ПП „ВОЛЯ“ в следните секции: 122400005, 122400006 и 1224000025.

Към жалбата са представени следните писмени доказателства: Пълномощни – 2 бр. и Копие от протокол за проведени консултации за сформиране, определяне и назначаване на секционни избирателни комисии за всички избирателни секции в Община Лом.

На консултациите при Кмета на Община Лом са присъствали всички парламентарно представени партии и коалиции и партиите и коалициите, които имат избрани с техните кандидатски листи членове на Европейския парламент от Република България, но не са парламентарно представени.

По електронната поща на РИК – Монтана е получен от Община Лом, Протокол от 18.04.2019 г. от 11.00 часа на проведените в Общинска администрация Лом консултации за определяне състава на СИК на територията на Община Лом, на основание чл. 91 от ИК и във връзка с произвеждане на изборите за членове на Европейския парламент от РБ на 26 Май 2019 г. е заведена във входящия регистър на РИК Монтана под вх. № 44 от 22.04.2019 г.

Видно от приложеният Протокол липсват подписи на всички участващи в проведените консултации при Кмета на Община Лом на 18.04.2019 година.

РИК – Монтана на проведеното заседание на съгласно протокол № 8/22.04.2018 г. даде указания на Жалбоподателя и Кмета на Община Лом да представят в срок до 24 часа от получаване на съобщението по електронната си поща заверен препис от Протокола от 18.04.2019 г. на проведените консултации за определяне състава на СИК на територията на Община Лом.

Указанията са изпратени по електронната поща с изх. № 14/23.04.2019 г. в 09.40 часа по електронната поща на Жалбоподателя и на Община Лом. В определеният 24 часов срок, по електронната поща е изпратено от Община Лом писмо изх. № 53-00-535/23.04.2019 г. с приложено заверено копие от протокол за проведените консултации при Кмета на Община Лом на 18.04.2019 г. за определяне на СИК, получено и заведено под вх. № 47/24.04.2019 г. в РИК – Монтана.

РИК – Монтана намира жалбата за допустима , като подадена в срок от лице с правен интерес и разгледана по същество е основателна.

Производството по назначаване на СИК е уредено в чл. 89, ал.1, чл. 91 и 92 от ИК , като с подробни указания се е произнесла и ЦИК с Решение № 39-ЕП/02.04.2019 г. , Решение № 139-ЕП/10.04.2019 г. и Методиката към него по отношение на квотното разпределение на местата в съставите на СИК в полза на съответните партии и коалиции, Решение № 24 – ЕП/ 14.04.2019 г. на РИК – Монтана. На консултациите е постигнато споразумение за разпределение на СИК на територията на Община Лом, като жалбоподателя ПП „Воля“ , представляван от Людмила Георгиева Георгиева не е подписала протокола с отбелязване , че е извършено грубо същественно нарушение на чл. 92, ал. 6 от ИК.

РИК – Монтана установи, че в изброените секции от жалбоподателя № 122400005, № 122400006 и № 1224000025 липсват представители на ПП „ВОЛЯ“ , което е в нарушение на ИК.

С оглед на горното и на основание чл. 72, ал. 1, т. 1 от ИК, РИК – Монтана,

**Р Е Ш И :**

УВАЖАВА подадената жалба от ПП „ВОЛЯ“.

На основание чл. 91, ал. 12 от ИК, поради непостигане съгласие и ненаправено предложение от Кмета на Община Лом, в срока по чл. 91, ал. 2 от ИК, РИК – Монтана ще назначи секционните избирателни комисии в Община Лом. При назначаването да се вземе предвид направените предложения по време на консултациите при Кмета на Община Лом.

Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

**/Валери Димитров/**

**Секретар:**

**/Галина Младенова/**явено на:……………………. 1. 2.

………………. 1. Свалено на:……………. 1.

Обявено на:……………………. 1…………………….. 2…………………….

Свалено на:……………………. 1………………………. 2………………………… ……………………. 1…………………….. 2…………………….